Decizia a fost luată după oferta prezentată de ambasadorul român în Pakistan, Niculaie Goia, care a apelat la Sayed Zulfikar Abbas Bukhari, asistent special pentru diaspora al premierului Imran Khan.

Goia a arătat că, în contextul dezvoltării recente a ţării şi al emigraţiei forţei de muncă româneşti către alte ţări europene, România ar putea avea nevoie de aproximativ un milion de angajaţi din alte ţări.

Ambasadorul a declarat că România este gata să primească mai mult de o jumătate de milion de pakistanezi până anul viitor şi că pe piaţa muncii sunt disponibile locuri de muncă pentru informaticieni, constructori, medici, ingineri şi alte categorii profesionale. Printre altele, a precizat el, în România este nevoie de 40.000 de şoferi, deci ar putea fi angajaţi cât mai mulţi din Pakistan.

Bukhari a menţionat că Pakistanul discută şi cu Germania furnizarea de angajaţi calificaţi, iar Berlinul anunţat deja anul acesta că va primi experţi pakistanezi în robotică şi mecanică cuantică.

Oficialul pakistanez a criticat precedentele guverne ale ţării sale, care nu au reuşit să exporte forţă de muncă în România, şi a arătat că în ţara sa încă nu există un cadru legal pentru protecţia emigranţilor.

loading...